《倚栏即景》
宋代·何梦桂

落日青山外，寒烟古树头。犬声隔村落，渔火半汀洲。

兴废江郊屋，行藏野渡舟。夜深风雨恶，人尚倚层楼。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。